**Πληροφοριακά Συστήματα**

**Προσδιορισμός των απαιτήσεων**

**Ονοματεπώνυμο Μαθητή:**

## Το πρόβλημα

Εδώ και καιρό, ο διευθυντής της εταιρείας ΠΡΟΟΔΟΣ Α.Ε προσπαθεί να βρει λύση στο πρόβλημα που τον απασχολεί. Το πρόβλημα είναι το εξής:

«Η μισθοδοσία της επιχείρησης του διεκπεραιώνεται από το λογιστικό γραφείο «Ο ΛΟΓΙΣΤΗΣ». Τα ποσά που ζητεί το εν λόγω γραφείο κάθε χρόνο είναι υπέρογκα. Η αύξηση των εξόδων για την παραγωγή μισθοδοτικών καταστάσεων είναι – κατά την άποψή του – αδικαιολόγητη και εξωπραγματική. Πιστεύει πως σίγουρα υπάρχει ένας φθηνότερος τρόπος , για να γίνουν όλα αυτά και σκέφτεται να ζητήσει την βοήθεια ενός αναλυτή συστημάτων (ΕΣΑΣ).

Ο διευθυντής επιθυμεί την σχεδίαση και υλοποίηση ενός Πληροφοριακού συστήματος στα πλαίσια της εταιρείας του με σκοπό την μισθοδοσία των εργαζομένων και την αποφυγή εξόδων προς τρίτους.

Σαν αναλυτές συστημάτων συμπληρώστε ενδεικτικά:

* **Την μελέτη της υπάρχουσας κατάστασης μισθοδοσίας** ( από ποιόν γίνεται μέχρι στιγμής – με ποιόν θα πρέπει να μιλήσετε – ποιοι δημόσιοι φορείς εμπλέκονται)
* **Ο διευθυντής δίνει γι αυτόν τον σκοπό 10000 ευρώ και θέλει το ΠΣ έτοιμο σε ένα μήνα. Καλείστε να συμπληρώσετε μία μελέτη σκοπιμότητας. Τι θα εξετάσετε και τι απαντήσεις μπορείτε να δώσετε;**

Αφού **έγινε η μελέτη σκοπιμότητας** και ολοκληρώθηκε με επιτυχία, περνάμε στη φάση προσδιορισμού των απαιτήσεων. Καθίσατε στο ίδιο τραπέζι με τον διευθυντή και εκπροσώπους της εταιρείας ΠΡΟΟΔΟΣ Α.Ε. και προσδιορίσατε τις απαιτήσεις του πελάτη από το νέο λογισμικό καθώς και από το υλικό. Να αναφέρετε ενδεικτικά:

* **Ως προς το λογισμικό( Τι πρέπει να κάνει το πρόγραμμα)**
* **Ως προς τις εκτυπώσεις**
* **Ως προς τα αντίγραφα ασφαλείας (backup)**
* **Συμβόλαιο Τεχνικής Υποστήριξης (technical support – να έχει; Τι περιλαμβάνει;)**
* **Εκπαίδευση των χρηστών που καλούνται να χειριστούν το νέο Π.Σ. μισθοδοσίας της εταιρείας** **ΠΡΟΟΔΟΣ Α.Ε.** ( Ερωτήματα ποιοι; Τι πρέπει να προηγηθεί για να το χειριστούν αποτελεσματικά;)
* **Ως προς το υλικό (hardware- αριθμός υπολογιστών/ server/ CPU/μνήμη κτλ.)**